Den eldste sønnen, Joseph Kennedy, jr omkom i en flyulykke under en krigstokt i 1944, bare 29 år gammel. Den nesteldste sønnen, John F. Kennedy, gjorde karriere i politikken og ble i 1960 valgt til president i USA. Den 22. november 1963 ble han skutt og drept i Dallas med førstedamen ved sin side. Eldstedatteren, Kathleen, døde i en flyulykke i 1948, mens den tredje sønnen, senator Robert Kennedy, ble skutt og drept i 1968. Gjennom alle disse tragediene var det Rose som beholdt masken og holdt familien sammen. Hennes sterke katolske tro (hun var en ivrig kirkegjenger) gjorde at hun så på motgang som en styrkeprøve og intet annet.